b"\n_START_ARTICLE_\nMosaic de Zliten\n_START_SECTION_\nHist\xc3\xb2ria\n_START_PARAGRAPH_\nFou descobert a l'octubre de 1913 en les ru\xc3\xafnes d'una vil\xc2\xb7la romana a la vora de la mar, que m\xc3\xa9s tard es denominaria vil\xc2\xb7la Donar Buk Ammera per la zona on fou trobat. Despr\xc3\xa9s de ser desenterrat per complet i despr\xc3\xa9s de les excavacions realitzades per Salvatore Aurigemma, al 1914, fou considerat immediatament com una obra mestra de l'art del mosaic, tot i que amb una urgent necessitat de conservaci\xc3\xb3 i restauraci\xc3\xb3. A la d\xc3\xa8cada de 1920 fou restaurat i exposat al Museu del Castell Roig. Al 1952 es trasllad\xc3\xa0 amb el museu a la seua nova ubicaci\xc3\xb3 i se n'exhibeix a prop del vest\xc3\xadbul d'entrada.\n_START_SECTION_\nComposici\xc3\xb3\n_START_PARAGRAPH_\nPart del mosaic es realitz\xc3\xa0 combinant tres t\xc3\xa8cniques: opus tessellatum, opus vermiculatum i opus sectile._NEWLINE_La vora geom\xc3\xa8trica exterior en blanc i negre s'elabor\xc3\xa0 amb la t\xc3\xa8cnica de l'opus tessellatum._NEWLINE_La part central del mosaic es compon de plafons geom\xc3\xa8trics quadrats alternats de 0,45 m de costat i fets amb la t\xc3\xa8cnica d'opus sectile. Dins d'aquests panells hi ha emblemes circulars que representen peixos i altres criatures marines confeccionats amb la t\xc3\xa8cnica d'opus vermiculatum."